
          REPUBLIKA HRVATSKA
VUKOVARSKO-SRIJEMSKA ŽUPANIJA 
                 OPĆINA  CERNA     
               OPĆINSKO VIJEĆE
KLASA: 810-01/21-01/9
URBROJ: 2212/04-02-21/01
Cerna, 13. prosinca 2021. 
Temeljem članka 17. stavka 1. podstavak 1. Zakona o sustavu civilne zaštite („Narodne novine“, broj: 82/15) i 29. Statuta Općine Cerna („Službeni vjesnik“ Vukovarsko-srijemske županije, broj: 13/09, 2/13, 24/14, 8/18 i 4/21), a na prijedlog Općinskog načelnika Općine Cerna, Općinsko vijeće Općine Cerna na svojoj 5. sjednici održanoj dana 13. prosinca 2021. 
ANALIZU STANJA
SUSTAVA ZAŠTITE I SPAŠAVANJA NA PODRUČJU
OPĆINE  CERNA U 2021. GODINI
UVOD
Sustav zaštite i spašavanja je oblik pripremanja i sudjelovanja sudionika zaštite i spašavanja u reagiranju na katastrofe i velike nesreće, te ustrojavanja, pripremanja i sudjelovanja operativnih snaga zaštite i spašavanja u prevenciji, reagiranju na katastrofe i otklanjanju mogućih uzroka i posljedica katastrofa.
Jedinice lokalne i područne (regionalne) samouprave, u okviru svojih prava i obveza utvrđenih Ustavom i zakonom, uređuju, planiraju, organiziraju, financiraju i provode zaštitu i spašavanje. 
Zakonom je definirano da predstavnička tijela jedinica lokalne i područne (regionalne) samouprave najmanje jednom godišnje, ili pri donošenju proračuna, razmatraju i analiziraju stanje sustava zaštite i spašavanja, donose smjernice za organizaciju i razvoj istog na svom području, utvrđuju izvore i način financiranja, te obavljaju i druge poslove zaštite i spašavanja utvrđene zakonom.
STANJE  SUSTAVA ZAŠTITE I SPAŠAVANJA
U 2021. godini Općina Cerna je  izradila i donijela slijedeće akte:
· Financijski plan za provođenje zadaća iz područja zaštite od požara – Financiranje zaštite od požara predviđeno je proračunom kroz dotaciju iz proračuna za vatrogasnu zajednicu u iznosu od 440.000 kuna,  što se planira do kraja godine  izvršiti
· Plan rada Stožera zaštite i spašavanja za 2021. godinu svi akti vezani  za provedbu  posebnih mjera zaštite od požara u 2021. godini  dostavljeni u zadanom roku.
· Revidirana je Procjena rizika od katastrofa i velikih nesreća
· U postupku ažuriranja je plan Civilne zaštite za područje općine Cerna
         Općina  Cerna je kroz proteklu godinu uredno i u zakonom propisanom opsegu financirala troškove zaštite i spašavanja što potvrđuju nalazi inspekcijskih službi u obavljenim redovitim i izvanrednim nadzorima.
STANJE PO VAŽNIJIM SASTAVNICAMA SUSTAVA ZAŠTITE I SPAŠAVANJA
1. CIVILNA ZAŠTITA 
1.1.STOŽER ZAŠTITE I SPAŠAVANJA
Odlukom o imenovanju stožera zaštite i spašavanja Općinski načelnik KLASA: 810-01/21-01/2, URBROJ: 2212/04-01-21/1 od 31.05.2021. imenovan je stožer zaštite  i spašavanja Općine Cerna.
Stožer civilne zaštite osnovan je za upravljanje i usklađivanje aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i velike nesreće s ciljem sprječavanja, ublažavanja i otklanjanja posljedica istih.       
Stožer civilne zaštite Općine je sukladno aktualnoj situaciji u vrijeme pandemije COVID 19 kontinuirano provodio i nadzirao sve mjere Nacionalnog stožera u cilju zaštite građana i sprječavanja širenja zaraze. 
Proračunskim sredstvima planiranim za rad Stožera, pravovremeno je izvršena nabavka dezinfekcijskih sredstava kako za zaposlenike općinske uprave tako i za dezinfekciju prostora, dovoljan broj zaštitnih rukavica i troslojnih medicinskih maski.

Tijekom cijele 2021 god. Stožer civilne zaštite bio je na raspolaganju građanima za sve upite i pojašnjenja koja su se odnosila na primjenu propisanih mjera, u određenom razdoblju i za izdavanje propusnica za nesmetano kretanje u slučaju nužne potrebe te je konstantno i svakodnevno bio u komunikaciji sa Stožerom civilne zaštite Vukovarsko srijemske županije.

U suradnji sa medicinskom strukom dana je logistička potpora u testiranju i cijepljenju stanovništva.

Tvrtkama koje rade na području općine u cijelom periodu pomaže se u organizaciji rada, a u cilju sprječavanja širenja zaraze. Tumačenjem, preporukama i drugim aktivnostima stožer civilne zaštite je velikim dijelom bio angažiran na provođenju mjera i nadzoru istih.

	Brojčani pokazatelji covid 19 od početka pandemije do 02.12.2021
	OPĆINA
	ŽUPANIJA

	oboljeli
	475
	18885

	PCR
	450
	17800

	AG
	25
	1085

	izliječeni
	441
	17968

	umrli
	9
	341

	u nadzoru
	25
	576


 1.2. POSTROJBA CIVILNE ZAŠTITE
Pripadnici postrojbe civilne zaštite opće namjene osposobljeni su za djelovanje u sustavu civilne zaštite
Program osposobljavanja stožera civilne zaštite, obavljat će se po programu područnog ureda CZ Vukovar, a vatrogasnog zapovjedništva jedinica obavljen
Ažuriranje postrojbe CZ, na način da se zamjene članovi koji više ne žive na području općine Cerna, se provodilo kontinuirano tijekom godine. Ažuriranje je napravljeno temeljem prijedloga za veličinu postrojbe od područnog ureda CZ a na način da se popuna izvrši iz postojećeg tima CZ.
Smotriranje i osposobljavanje postrojbe civilne zaštite nije održano u  2021. godini. niti su bile planirane vježbe na otvorenom ili u zatvorenom prostoru, budući da su sve aktivnosti bile usmjerene na sprječavanje širenja virusa COVID 19 i provođenje propisanih epidemioloških mjera.
1.3. PREVENTIVA I PLANOVI CZ
        Odluka Općinskog načelnika  (KLASA: 810-09/09-01/9, URBROJ: 2212/04-01-08/1 od 23.11.2009. godine), kojom je uređen način utvrđivanja naknade vlasniku za privremeno oduzete pokretnine radi provedbe mjera zaštite i spašavanja ili koji je privremeno ograničen u izvršavanju svog vlasničkog prava, te način utvrđivanja naknade štete ako je pri tome pokretnina oštećena ili uništena. 
Za angažiranje pokretnina odnosno materijalno tehničkih sredstava  pravnih osoba u slučaju velikih nesreća i katastrofa, Općinski načelnik, odnosno Stožer civilne zaštite koristi teklićku službu iz sastava djelatnog osoblja Općinske uprave. 
        S davateljima materijalno-tehničkih sredstava Općina će zaključiti Ugovor o korištenju istih.
Edukacije stanovništva o sustavu civilne zaštite i podizanju razine opće kulture ljudi o zaštiti i spašavanju na području Općine, su provođene kontinuiranom tijekom 2021. godine i to primarno vezano za zaštitu i suzbijanje pandemije COVID-19. 

Vlasnici i korisnici objekata u kojima se okuplja veći broj ljudi upozoreni su na obvezu   postavljanja na vidljivom mjestu na svojim objektima obavijesti o novim znakovima za uzbunjivanje.
       
Revidiranje Procjene rizika od katastrofa i velikih nesreća su u toku, očekivan završetak krajem 2021. godine. Plan CZ redovito (po potrebi) ažurirani tijekom 2021. godine, uz napomenu da će potpuno ažuriranje biti izvršeno po usvajanju revidirane procijene rizika.

1.4. SKLONIŠTA – PROSTORI ZA SKLANJANJE
Općina Cerna, u 2021. godini, nije izdvajala sredstva za izgradnju objekata  za sklanjanje ljudi i materijalnih dobara u slučaju prirodnih, tehničko-tehnoloških katastrofa i velikih nesreća, ali je uspjela u rekordno kratkom roku opremiti sportsku dvoranu svim potrebnim za boravak velikog broja evakuiranog stanovništva sa poplavama ugroženog područja.
2. VATROGASTVO
        Dobrovoljno vatrogasno društvo Cerna osnovano je 1893.g. Vatrogasna postrojba Dobrovoljnog vatrogasnog društva Cerna djeluje na području Općine Cerna . 
        U Postrojbi djeluje 45 operativnih članova i 30 pripadnika mladeži. Od ukupnog broja  je 0 profesionalaca, koji vrše operativno dežurstvo cijele godine i to 24 sata dnevno. U slučaju potrebe spremno je intervenirati 10 članova  dobrovoljnih vatrogasaca u jednoj smjeni. Dežurstvo nije organizirano u smjenama.
        Vatrogasna postrojba dobrovoljnog vatrogasnog društva Općine Cerna raspolaže s 3 vatrogasna vozila (2 navalna vozila, 1 autocisternu, 1 vozilo služi kao zapovjedno vozilo  osim za gašenje požara služi i za  prijevoz ljudi i opreme). 
        Sva vozila tehnički su ispravna, registrirana i opremljena propisanom opremom radio vezom i potrebnom opremom.
        Općinsko vijeće  svojim Proračunom za 2021. godinu za rad Dobrovoljnog vatrogasnog društva Općine Cerna osiguralo je sredstva, u iznosu od 440.000 kuna. 
        Sredstva  za provedbu Plana motrenja, čuvanja i ophodnje građevina i površina otvorenog prostora za koje prijeti povećana opasnost od nastajanja i širenja požara  financira se iz sredstava Vatrogasne zajednice.
Sredstva dodijeljena Vatrogasnoj zajednici utrošena su za nabavu opreme, troškove struje, vode, grijanja i tekuće troškove rada DVD Cerna.
        Temeljem navedenog može se konstatirati da Dobrovoljno vatrogasno društvo Općine Cerna zadovoljava sve kriterije koji su propisani Zakonom i pod zakonskim propisima.
        Također se može  istaknuti da su vatrogasne postrojbe (dobrovoljne) efikasno obavile sve zadaće u tekućoj godini, što je rezultiralo uspješnim stanjem protupožarne zaštite na području Općine.

Potrebno je napomenuti da se Dobrovoljno vatrogasno društvo uključilo u pomaganju oko zbrinjavanja stanovništva sa poplavama ugroženog područja.
        3. UDRUGE GRAĐANA OD ZNAČAJA ZA ZAŠTITU I SPAŠAVANJE 
U izravnim kontaktima s udrugama građana od značaja za civilnu zaštitu LU „Jelen“ ŠRU „Šaran Cerna-Šiškovci“, sukladno mogućnostima financiran je njihov rad. 
4. SLUŽBE I PRAVNE OSOBE KOJE SE ZAŠTITOM I SPAŠAVANJEM BAVE U OKVIRU REDOVNE DJELATNOSTI
U 2021. godini pravne osobe  koje se zaštitom i spašavanjem bave u okviru redovne djelatnosti imale su sljedeće aktivnosti:
· ambulante opće medicine kontinuirano su skrbile za zdravlje stanovništva, kao i pristiglog stanovništva sa poplavama ugroženog područja 
· komunalno poduzeće redovito je odvozilo kućno smeće te jedan  puta u toku godine  obavilo odvoz krupnog smeća,
· dobrovoljno vatrogasno društvo imalo je 14 intervencije na gašenju požara
Sve utvrđene obveze nositelja zadaća u zaštiti i spašavanju su na snazi sukladno Procjeni ugroženosti stanovništva, materijalnih i kulturnih dobara i okoliša od  prirodnih i tehničko-tehnoloških katastrofa i velikih nesreća i Planovima zaštite i spašavanja  za područje nadležnosti Općine Cerna.
         ZAKLJUČAK
Temeljem ove analize, stanja sustava civilne zaštite na području Općine Cerna može se ocijeniti zadovoljavajućim.
1. Općina Cerna ispoštovala je obvezu donošenja provedbenih akata temeljem Zakona o sustavu civilne zaštite.

2. Godišnjim planom razvoja sustava civilne zaštite s financijskim učincima za trogodišnje razdoblje i Smjernicama za razvoj i organizaciju civilne zaštite  Općine Cerna za razdoblje od 2018. – 2021. godine utvrđene su potrebne aktivnosti, pravci djelovanja i financijska sredstva s ciljem što kvalitetnijeg razvoja istog. 

3. Kontinuirano se jača operativna sposobnost sustava civilne zaštite na razini Općine Cerna
4.  Općina Cerna je pravovremeno prepoznala rizik od globalne pandemije i započela sa pripremama sustava za odgovor nabavom zaštitne opreme i sredstava čime je omogućila operativnim snagama sigurno djelovanje.
5. U 2021. do zaključenja ove analize traje epidemija bolesti COVID-19 uzrokovane virusom SARS-CoV-2. 

Do sada je na području općine evidentirano 475 oboljelih, 441 prebolio covid 19, 9 osoba je preminulo, a 25 su trenutno pod nadzorom.

6. Pravilnim provođenjem mjera, korištenjem zaštitnih maski i poštivanjem socijalne distance, te cijepljenjem stanovnika općine u svim aktivnostima nastojalo se zaštiti zdravlje svih pripadnika postrojbi civilne zaštite kao i građana.
7. Temeljne operativne snage sustava civilne zaštite pravodobno su i učinkovito odgovarale na sve zadaće koje su im stavljene u nadležnost sukladno njihovim djelatnostima i operativnoj spremnosti.
8. Smjernicama za razvoj i organizaciju sustava civilne zaštite Općine Cerna, za naredno razdoblje od 2021. do 2025. godine te Planovi razvoja sustava civilne zaštite za svaku narednu godinu, utvrdit će potrebne aktivnosti, pravce djelovanja i financijska sredstva kojima je cilj što kvalitetniji razvoj istog.
  PREDSJEDNIK

